ויליאם הופין

ויליאם וורנר הופין (באנגלית: William Warner Hoppin ; ) היה פוליטיקאי אמריקאי מרוד איילנד, איש המפלגה הוויגית ובמקביל מפלגת שאינם יודעים דבר, ולאחר מכן המפלגה הרפובליקנית, שכיהן כחבר הסנאט של רוד איילנד בשנים 1853–1854 ובשנים 1866–1867, לאחר מכן ועד 1857 כמושל רוד איילנד ה-24, וכחבר בית הנבחרים של רוד איילנד ב-1875.
ראשית חייו
ויליאם הופין נולד בפרובידנס שברוד איילנד, כבנם של בנג'מין הופין ושל אסתר פיליפס (לבית וורנר) הופין. ב-1824 הוא סיים את לימודיו בבית הספר הופקינס שבניו הייבן, קונטיקט, ולאחר מכן למד באוניברסיטת ייל ובבית הספר למשפטים באוניברסיטת ייל. הוא עסק בעריכת דין בפרובידנס.
קריירה פוליטית
ב-1838 נבחר הופין למועצת העיר של פרובידנס, ושירת בו במשך ארבע שנים. בהמשך הוא היה לפעיל במפלגה הוויגית, וב-1847 נבחר למועצה הבכירה של העיר (Board of Aldermen), בה הוא שירת חמש שנים.

ב-1853 נבחר הופין לסנאט של רוד איילנד, וכיהן בו שנה אחת.

ב-1854 נבחר הופין כמושל רוד איילנד ה-24, וכיהן בתפקיד שלוש שנים.

הופין היה חבר מפלגת שאינם יודעים דבר, ארגון שהתנגד לקתולים, והיה בעל השפעה מרובה ברוד איילנד במהלך תקופת כהונתו של הופין כמושל. הוא ניצח בבחירות למשרת המושל כאשר התמודד הן מטעם מפלגה זו והן מטעם המפלגה הוויגית. ב-1854 סייע הופין להפיץ שמועה על קשר קתולי חמוש ברוד איילנד. בתגובה לאיום בלתי מציאותי זה, הוא סיפק מדים וכלי נשק לטובת הקמת "משמרות החירות", יחידה צבאית שעל חבריה נמנו אך ורק פרוטסטנטים לבנים ילידי ארצות הברית.

כשנוסדה המפלגה הרפובליקנית באמצע שנות ה-50, הצטרף אליה הופין, ובבחירות לנשיאות של 1856 הוא היה נציג לוועידת המפלגה הארצית והשתתף במסע הבחירות של ג'ון פרימונט.

הופין השתתף בוועידת השלום של 1861 , שבה נעשה ניסיון למנוע את פרוץ מלחמת האזרחים האמריקאית. כאשר פרצה המלחמה, הוא היה תומך נלהב באיחוד. בבחירות לנשיאות של 1860 ובאלו של 1864 הוא השתתף במסע הבחירות של אברהם לינקולן, ובבחירות של 1868 ובאלו של 1872 הוא לקח חלק במסע הבחירות של יוליסס ס. גרנט. במהלך המלחמה היה הופין פעיל במאמצים לגיוס חיילים לרגימנטים של רוד איילנד ובפעילויות אחרות לטובת צבא האיחוד.

ב-1866 שב הפין לסנאט של רוד איילנד, וכיהן בו עד 1867. ב-1875 הוא כיהן שנה אחת בבית הנבחרים של רוד איילנד.

ב-1867 מונה הופין כרשם הפדרלי לפשיטות רגל, תפקיד בו הוא שימש עד 1872.

הופין היה חבר ב ברוד איילנד, ושימש כסגן הנשיא שלה. הוא גם היה עמית מדרגה שלישית של פיקוד מסצ'וסטס של  כאות הוקרה על תמיכתו באיחוד במהלך מלחמת האזרחים.
חיים אישיים
ממוזער|ימין|150px|הופין בשנותיו האחרונות
ב-1836 נשא הופין לאישה את פרנסס אוגוסטה פרדריקה סטריט, ולשניים נולדו שני ילדים.

ויליאם הופין נפטר בפרובידנס ב-19 באפריל 1890. הוא נטמן בבית הקברות סוואן פוינט שבעיר.

לקריאה נוספת
 Sobel, Robert, Raimo, John, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1346
 James T. White & Company (New York), The National Cyclopedia of American Biography, Volume 9, 1899, p. 400.

קישורים חיצוניים

 ויליאם הופין באתר אגודת המושלים הלאומית 
 ויליאם הופין באתר The Political Graveyard 


קטגוריה:מושלי רוד איילנד
קטגוריה:מושלי מדינות ארצות הברית מהמפלגה הוויגית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של רוד איילנד
קטגוריה:בוגרי בית הספר למשפטים באוניברסיטת ייל
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1807
קטגוריה:אמריקאים שנפטרו ב-1890